Μιχαήλ Κοθρής

Ο Μιχαήλ Κοθρής του Εμμανουήλ (Ορεινό Λασιθίου, 1864- Μπραμιανά Ιεράπετρας, 5 Ιουνίου 1941)Ελευθερίου Κ. Βενιζέλου: η Κρητική Επανάστασις του 1889: ένα άγνωστο ιδιόγραφο κείμενο του Εθνάρχου, μεταγλωττίστηκε από το Γιάννη Μανωλικάκη, εκδόσεις Απτέρα, 1971, σελ. 169. ήταν Έλληνας δικηγόρος και βουλευτής Λασιθίου επί 35 συνεχή χρόνια. 

 Βουλευτής 
Ο Μιχαήλ Κοθρής από πολύ νέος άσκησε το δικηγορικό επάγγελμα. Εξελέγη πληρεξούσιος (στην επαρχία Ιεράπετρας) μαζί με το Νικόλαο Γιαμαλάκη στις πρώτες εκλογές για την ανάδειξη των μελών της πρώτης Συνέλευσης των Κρητών, έπειτα από την άφιξη του πρίγκιπα Γεωργίου, αρμοστή του νησιού. Έλαβε μέρος στην επανάσταση του 1897 ως δημογέρονταςΝικόλαος Τζώρτζης, "Τα Οδωνυμικά της Ιεράπετρας", Δήμος Ιεράπετρας 2002, σελ. 72.. Εκλεγόταν συνεχώς στην επαρχία Ιεράπετρας σε όλες τις εκλογές της Συνέλευσης των Κρητών και αργότερα μετά την ένωση, συνεχώς ως το 1936. Στις εκλογές της Κρητικής Εθνοσυνέλευσης του 1910 στο Λασίθι ήρθε πρώτος σε ψήφους (818), με δεύτερο τον Εμμανουήλ Μηλιαρά Κεφαλογιάννης και Σκουλάς στην κρητική Βουλή του 1910,εφημερίδα "Πατρίς", ηλεκτρονική έκδοση, 28-9-2007, ανάκτηση 10-8-2013.. Εξελέγη βουλευτής Λασιθίου υπηρετώντας για την περίοδο από τις 31 Μαΐου 1915 ως τις 29 Οκτωβρίου 1915 και από τις 12 Ιουλίου 1917 ως το 1920 (Κ΄ κοινοβουλευτική περίοδος), 1920-22, 1923-25, 1926-28 (με το Κόμμα Εθνικών Φιλελευθέρων), 1932-33 με το Κόμμα Φιλελευθέρων , το 1933-35 με το κόμμα των Φιλελευθέρων Μητρώο πληρεξουσίων, γερουσιαστών και βουλευτών 1822-1935, Αθήνα 1986, Βουλή των Ελλήνων, σελ. 115 (αριθμ. 697) και το 1936, ως τη δικτατορία του Μεταξά. 

 Προσφορά 
Ο Κοθρής συνέβαλε στην ίδρυση της βιομηχανίας "Μίνως", η οποία ήταν η μεγαλύτερη στην εποχή της κρητική βιομηχανία. Έτσι, αντιμετωπίστηκε το πρόβλημα της εξεύρεσης εργασίας για χιλιάδες οικογένειες απόρων. Επίσης, συνετέλεσε στην κατασκευή της οδού Ιεράπετρας-Βιάννου και Ιεράπετρας-Παχείας Άμμου. Αναφορικά με την άρδευση της ιδιαίτερης περιοχής του, ο Κοθρής έκανε εισήγηση στην Κρητική Εθνοσυνέλευση το 1903 να αξιοποιηθούν οι πηγές του Ψυχρού , ώστε να αρδευτεί ο κάμπος της Ιεράπετρας και για να αντιμετωπιστεί το πρόβλημα με τις κάμπιες, οι οποίες αποτελούσαν τη μάστιγα για τα ελαιόδεντρα.

Ο Μιχαήλ Κοθρής απεβίωσε σε ηλικία 77 ετών στις 5 Ιουνίου 1941 στο μετόχι του στα Μπραμιανά Ιεράοετρας, όπου είχε βρει άσυλο εξαιτίας των βομβαρδισμών από τους Ναζί. Η πρώην οδός Βότση ονομάστηκε σε οδό Μιχαήλ Κοθρή, σε αναγνώριση της προσφοράς του προς την Ιεράπετρα. Γιος του ήταν ο επί 10 φορές βουλευτής, Εμμανουήλ Κοθρής.

 Παραπομπές 

Κατηγορία:Έλληνες δικηγόροι του 19ου αιώνα
Κατηγορία:Βουλευτές Λασιθίου
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με το Κόμμα των Εθνικών Φιλελευθέρων